text: نئیدہلی 21 اگست ۔بھارت کے کوسٹ گارڈ نے آج یہاں کوسٹ گارڈ کے صدر دفتر میں سری لنکا کے کوسٹ گارڈ کے ساتھ اعلیٰ سطح کی ایک میٹنگ (ایچ ایل ایم ) کی ۔ بھارتی ٹیم کی قیادت کو سٹ گارڈ کے ڈائریکٹر جنرل ،کے نٹراجن کررہے تھے ،جبکہ سری لنکا کے وفدکی رہنمائی وہاں کے ریئر ایڈمرل سمانتھا وملاتھنگے کررہے تھے۔یہ میٹنگ دونوں ملکوں کے درمیان دستخط شدہ اس مفاہمت نامے کے ضابطوں کے تحت ہوئی، جس کا مقصد سمندر میں بین قومی، غیر قانونی سرگرمیوں کی روک تھام کرنے کے لئے اور علاقائی تعاون کو فروغ دینے کے لئے پُر تعاون تعلقات قائم کرنا ہے۔میٹنگ کے دوران طرفین نے تحفظ اور سکیورٹی سے متعلق بہت سے سمندری مسائل پر توجہ دینے کے لئے تعاون کو مستحکم بنانے سے اتفاق کیا۔